**Τίτλος Προγράμματος: «ΕΡΕΥΝΗΤΕΣ ΣΕ…ΜΙΝΙ ΕΚΔΟΣΗ» (Δημιουργία μαθητικού περιοδικού)**

**Σύντομη περιγραφή:** Η κάθε έκδοση ήταν δίμηνη και εκτός από σταθερά θέματα υπήρχαν θέματα εποχιακά η θέματα που αναπτύχθηκαν στην τάξη και οι μαθητές θεώρησαν πως τους ενδιέφερε να εντάξουν στο περιοδικό τους. Κάθε τεύχος προετοιμάστηκε με τους κανόνες ενός πραγματικού εντύπου (αφού έχει γίνει κατανοητή η διαδικασία) και εμπλουτίστηκε με παράλληλες δραστηριότητες με την εμπλοκή και άλλων τάξεων .

Πριν από την κυκλοφορία του περιοδικού έγινε δρώμενο για την ανάπτυξη ενδιαφέροντος από τις άλλες τάξεις (οι μαθητές ντυμένοι εφημεριδοπώλες μοίραζαν φυλλάδια κλπ.) ενώ κάθε νέο τεύχος διανέμονταν σε όλες τις τάξεις. Στην ιστοσελίδα του σχολείου υπάρχουν και τα 4 τεύχη. Πριν από κάθε νέα έκδοση ενημερώνονταν τα άλλα τμήματα για τη δυνατότητα αποστολής άρθρων. Τα άρθρα αποστέλλονταν ηλεκτρονικά ή αν δεν υπήρχε δυνατότητα τα συγκέντρωναν οι αρχισυντάκτες κάθε τεύχους.

Ειδικότερα στο τεύχος Νοεμβρίου-Δεκεμβρίου έγιναν, με αφορμή τα Χριστούγεννα παράλληλες εκδηλώσεις από τους μαθητές όπως : ανάρτηση σε ειδικό ταμπλό, στην είσοδο του σχολείου, από 1η Δεκεμβρίου και κάθε μέρα ενός χριστουγεννιάτικου παραμυθιού , αντίστροφη μέτρηση, ταχυδρομείο για τον Άγιο Βασίλη, αναγνώσεις παραμυθιών σε μικρότερους μαθητές, κατασκευές, βάψιμο προσώπου, τιμητικά διπλώματα κλπ. Οι μαθητές ανά ομάδες αναλάμβαναν τις δραστηριότητες σε συνεννόηση με τους δασκάλους των τμημάτων. Το ίδιο έγινε και με το τεύχος Ιανουαρίου-Μαρτίου με θέμα τις Απόκριες.

Στο Παράρτημα παρατίθενται τα σχετικά έντυπα.

Μεσελίδου Χαρίκλεια

Δασκάλα τμήματος Ε΄2